Misno slavlje u spomen 120. obljetnice smrti biskupa Strossmayera
2025-04-08 18:30 (Europe/Zagreb) | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
Misno slavlje u spomen 120. obljetnice smrti biskupa Strossmayera, u utorak, 8. travnja predvodit će đakovačko-osječki nadbiskup Đuro Hranić u katedrali sv. Petra u Đakovu s početkom u 18:30 sati. Poslije mise uslijedit će molitva u kripti katedrale na grobu biskupa Strossmayera.
Foto: Oton Iveković/Moje Đakovo

Dan za mentalno zdravlje: Žene i muškarci
2025-04-08 19:00 - 21:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Stručnjak za odnose, osobni razvoj i rad s mladima, holistički psiholog, pedagog i predavač. Konzultant i trener te stručni suradnik više od 100 instituta u Sloveniji i inozemstvu. Iza sebe ima već preko 800 predavanja koja krase nesvakidašnji praktični primjeri, učinkovita sinteza suvremenih znanja, mudrosti i motivacijske filozofije, ali i zanimljive priče iz stvarnog života.
ODGOJ MOTIVIRANE, ZDRAVE I ODGOVORNE DJECE
Mama, zašto ja to moram učiti, gdje će mi to trebati?
Kako najbolje brinuti o razvoju djece na svim područjima u različitim razdobljima njihova života?
Sveobuhvatno zdravlje i zaštita djece od suvremenih utjecaja.
Disciplina i zdravo sankcioniranje djece.
Kako odnos roditelja utječe na zdravlje djeteta?
Emocionalna inteligencija i moć komunikacije.
Umijeće razvijanja ukusa za učenje, trud i rad.
ADHD i odgoj takozvane problematične djece.
Kako otkriti što stvarno veseli i inspirira našeg učenika, sina, kćer?
Ključne razlike personalnog pristupa svakom pojedincu.
Tajne optimalnog prijenosa znanja.
Odnosi roditelja i stručnjaka.
Jednoroditeljske obitelji.
Praktični primjeri i priče iz svakodnevnog života.
ŽENE I MUŠKARCI
Zašto kad su žene sretne, svi su sretni i obrnuto?
Razvij pravu harmoniju u odnosu… i harmoničan odnos sa partnerom, obitelji, svekrvom, rođacima…
Što obično žena treba u odnosu između muškarca i žene, a što muškarac?
U čemu je ključ vjernosti između muškarca i žene i što to znači?
Ljubomora, posesivnost i kako biti dobar, a ne naivan?
Tajne prirode ženskog i muškog uma.
Što učiniti ako sam neprimjetan za žene ili muškarce?
Kako privući pravog partnera?
Prijateljstvo između muškarca i žene?
Kako pomoći partneru, roditeljima, prijateljima i djeci da postanu daleko najbolja verzija sebe?
Pitanja i odgovori.

Šesti korizmeni petak u đakovačkoj katedrali
2025-04-11 18:30 - 21:00 | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
Šesti korizmeni petak jubilejske 2025. godine u đakovačkoj katedrali koji organizira Župa Svih svetih je 11. travnja. Program će započeti u 18:30 misnim slavljem s homilijom i zajedničkom molitvom jubilejskoga oprosta, a nastaviti se križnim putem sa svijećama na Strossmayerovom trgu ispred katedrale s početkom u 20:00 sati. Misu predvodi vlč. dr. Ivan Kunčević, domaći župnik.
Foto: Moje Đakovo

Uskrsni gastro fest
2025-04-12 09:00 - 13:00 | Đakovo, Đakovo, Đakovo, Hrvatska, 31400, Croatia (Local Name: Hrvatska)
9:00 – 13:00 – Izložba i prodaja proizvoda – Ulica pape Ivana Pavla II. (Korzo)
10:00 – 12:00 – Radionica „Čokoladna uskrsna jaja“ – izrada čokoladnih jaja pod vodstvom Srednje strukovne škole Antuna Horvata – kuća Reichsmann
Udruga „Kreativa za kulturu” – prostor na ulazu u Strossmayerov perivoj
10:00 – Prijave za potragu, druženje sa živim zečevima i animacijski program
11:00 – Uskrsna potraga
Organizator: Grad Đakovo, Turistička zajednica grada Đakova
Partneri: Srednja strukovna škola Antuna Horvata Đakovo, Udruga „Kreativa za kulturu” Đakovo

Foto: Davor Javorović/ Pixsell
Dizajn plakata: Studio Kajba

Besplatan sat škole tenisa za djecu
2025-04-12 10:00 | Teniski klub Đakovo, Teniski klub Đakovo, Đakovo, Hrvatska, 31400, Croatia (Local Name: Hrvatska)
Dragi roditelji, ako vaše dijete želi isprobati tenis, sada je savršena prilika!
Teniski klub Đakovo poziva svu djecu od 1. do 4. razreda na besplatan probni sat tenisa, gdje će se kroz igru i zabavu upoznati s osnovama sporta, našim vrijednim trenerima i novim prijateljima.
Datum: 12. travnja 2025.
Lokacija: TK Đakovo, Ljudevita Gaja bb
Vrijeme: 10:00
Nakon probnog sata, roditelji će moći saznati više o upisima u školu tenisa i programima koje nudi teniski klub Đakovo.
Prijave nisu potrebne.

Predavanje - Kako imati vlastitu hranu dostupnu cijele godine
2025-04-12 10:00 - 12:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Silvija Kolar – Fodor predsjednica je udruge “Biovrt – u skladu s prirodom”, predavačica i edukatorica o biovrtlarenju, autorica stranice i tekstova na www.biovrt.com.
U subotu, 12. travnja 2025. u 10:00 sati, održat će predavanje Kako imati vlastitu hranu dostupnu cijele godine. Nakon predavanja održat će se razmjena domaćeg sjemenja.

Circus Alexander Picard
2025-04-12 15:00 - 17:00, 2025-04-12 18:00 - 20:00, 2025-04-13 15:00 - 17:00, 2025-04-13 18:00 - 20:00, 2025-04-14 18:00 - 20:00, 2025-04-15 18:00 - 20:00 | STOP SHOP, Stop Shop Đakovo, Đakovo, Hrvatska, 31400, Croatia (Local Name: Hrvatska)
Više informacija o cirkusu potražite ovdje.
Foto: Circus Alexander Picard

Slavlje Cvjetnice u đakovačkoj katedrali
2025-04-13 07:00 - 20:00 | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
Središnje misno slavlje Cvjetnice – Nedjelje Muke Gospodnje – s blagoslovom grančica je 13. travnja u đakovačkoj katedrali na misi u 10:30 sati koju će predvoditi đakovačko-osječki nadbiskup metropolit Đuro Hranić. Mise su toga dana u katedrali još u 7:30, 9:00 i u 18:30 sati.
Foto: Moje Đakovo

Turnir u beli u čast dr. Matije Marinovića
2025-04-13 10:00 | Dvorana DVD-a Đakovo, Splitska 21, Đakovo, Hrvatska, 314000, Croatia (Local Name: Hrvatska)
Hrvatska narodna stranka – podružnica Đakovo i Ženska inicijativa Đakova organiziraju turnir u kartanju bele koji će se održati u nedjelju, 13. travnja 2025. godine, s početkom u 10:00 sati u prostorijama DVD-a Đakovo.
Turnir se održava s ciljem evociranja sjećanja na dr. Matiju Marinovića (1945.–2021.), prvog predsjednika i jednog od osnivača HNS-a Đakovo.
Prijave za sudjelovanje moguće su putem mobitela na broj 091 281 1288 (gospođa Branka Marinović). Kotizacija iznosi 5 eura po osobi.
Uz natjecanje u kartanju, sve sudionike očekuje ručak (grah), domaći kolači i piće, a za dodatnu dozu dobre atmosfere pobrinut će se organizatori koji su pripremili poklone za sve sudionike.

Uskrs na Ergeli
2025-04-16 09:00 - 15:00 | Državna ergela Đakovo, Državna ergela Đakovo, Đakovo, Hrvatska, 31400, Croatia (Local Name: Hrvatska)
Uživajte u programu manifestacije povodom USKRSA, u srijedu, 16. travnja 2025. na lokaciji Pastuharne od 9:00 do 13:00 sati.
Očekuju Vas nestašni Zeko i Pile uz mađioničara, kreativne radionice, face-painting, Magic show, konjička predstava uz glazbu, vožnje fijakerom, obilazak Pastuharne uz posjet suvenirnici i prigodna prodaja OPG-ova i domaćih radinosti.
Ulaz SLOBODAN!
9:00 – kreativne radionice uz face-painting / Jahaonica 1. kat
10:30 – konjička predstava uz glazbu / Jahaonica Ergele Đakovo
11:00 – Magic show / Dvorišni prostor Ergele uz hipodrom
11:00 – Vožnje fijakerom / Hipodrom Ergele Đakovo
Od 9:00 do 13:00 sati obilazak Pastuharne uz posjet suvenirnici i prigodna ponuda OPG-ova i domaćih radinosti.

Foto: Grad Đakovo

26. kolo Prve muške košarkaške lige: Đakovo - Omiš Čagalj Tours
2025-04-16 20:00 | Nastavno-športska dvorana Đakovo, Sportska Dvorana, Đakovo, Hrvatska, 31400, Croatia (Local Name: Hrvatska)
Pobjedom košarkaški klub Đakovo ostaje u Prvoj muškoj košarkaškoj ligi.
Foto: KK Đakovo

Predstava - Sve što sam prešutjela
2025-04-16 20:00 - 22:00 | Dvorana DVD-a Đakovo, Splitska 21, Đakovo, Hrvatska, 314000, Croatia (Local Name: Hrvatska)
Jedinstvenost i originalnost kazališne monodrame „Sve što sam prešutjela“ počiva na činjenici da je ovo priča o Njoj – ženi, umjetnici, poduzetnici, majci, sestri – koja priča svoj život na sceni kroz oči osobe „van scene“, te pričajući o svojoj prošlosti dotiče se svih aktualnosti koje muče današnje ljude te gdje se publika može poistovjetiti po raznim temama današnjice s glavnom junakinjom.
Režija: Ivan Leo Lemo
Glumica: Mia Begović
Lokacija: dvorana DVD-a Đakovo (Splitska 21)
Cijena ulaznice: 5 EUR
Broj mjesta ograničen na 150
Ulaznice je moguće rezervirati putem marketing@czk-djakovo.hr, a preuzimanje rezerviranih i kupnja preostalih ulaznica moguće je na dan izvedbe od 16:00 u DVD-u Đakovo.

Kreativna radionica izrade uskrsnih ukrasa
2025-04-17 10:00 - 12:00, 2025-04-18 10:00 - 12:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Kreativne uskrsne radionice za osnovnoškolce!
Voditeljice: Ana Brataljenović i Tamara Škorić
Broj sudionika je ograničen, potrebno je prijaviti se na broj 812-045.

Misa večere Gospodnje u Đakovu
2025-04-17 18:30 - 20:00 | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
Na Veliki četvrtak, 17. travnja đakovačko-osječki pomoćni biskup Ivan Ćurić predvodit će u 18.30 u đakovačkoj katedrali Misu večere Gospodnje kojom započinje Vazmeno trodnevlje.
Foto: Moje Đakovo

Veliki petak u đakovačkoj prvostolnici
2025-04-18 17:00 - 19:00 | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
Na Veliki petak, 18. travnja, uz sudjelovanje nadbiskupa đakovačko-osječkog Đure Hranića, obrede Velikog petka u đakovačkoj katedrali u 17 sati predvodit će župnik đakovačke Župe Svih Svetih preč. Ivan Lenić.
Foto: Moje Đakovo

Treća nogometna liga Istok: Đakovo Croatia - Tomislav (Donji Andrijevci)
2025-04-19 17:00 - 19:00 | HNK Đakovo Croatia, HNK Đakovo Croatia, Đakovo, Hrvatska, 31400, Croatia (Local Name: Hrvatska)
U predstojećem 23. kolu 3. NL Istok na Pazarištu nas očekuje dvoboj između HNK Đakovo Croatije i Tomislava iz Donjih Andrijevaca.
Foto: HNK Đakovo Croatia

Vazmeno bdijenje u đakovačkoj katedrali
2025-04-19 20:00 - 22:00 | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
Na Veliku subotu, 19. travnja obrede Vazmenog bdijenja u đakovačkoj katedrali u 20 sati predvodit će đakovačko-osječki pomoćni biskup Ivan Ćurić.
Foto: Moje Đakovo

Uskrs u đakovačkoj prvostolnici – 20. travnja 2025.
2025-04-20 | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
Na svetkovinu Uskrsa, u nedjelju 20. travnja đakovačko-osječki nadbiskup Đuro Hranić predvodit će središnje euharistijsko slavlje u đakovačkoj katedrali u 10.30. Preostala misna slavlja u katedrali su u 7, 9 i 18.30 sati.
Foto: Moje Đakovo

Noć knjige
2025-04-23 | Gradska knjižnica i čitaonica Đakovo, Gradska knjižnica i čitaonica Đakovo, Đakovo, Hrvatska, 31400, Croatia (Local Name: Hrvatska)
Noć knjige u Gradskoj knjižnici i čitaonici obilježit će se gostovanjem Zorana Žmirića, nagradit će se Najčitatelji u više kategorija za 2024. godinu, a čitavog dana možete iskoristiti pogodnost besplatne obnove članarine ili upisa u knjižnicu.
Tema Noći knjige 2025.: O ŽIVOTINJAMA I LJUDIMA
Od prapovijesti do danas čovjek svoj svijet dijeli sa životinjama. Kao čovjeku najbliža bića, životinje su neizostavno prisutne u svim aspektima ljudskog opstanka i izričaja. Njihova prisutnost u mitovima, legendama i umjetničkim djelima svjedoči o njihovu snažnom utjecaju na ljudsku kulturu. Neizostavna uloga u popularnoj kulturi ukazuje na to koliko smo, kao čovječanstvo, na njih upućeni.
Životinje su, poput nas, neodvojiv dio prirode. Od najmanjih insekata do veličanstvenih kitova, svaka vrsta ima svoju ulogu u ekosustavu, pridonoseći njegovoj ravnoteži i bogatstvu raznolikosti života na Zemlji. One su i nepresušan izvor inspiracije. U književnosti životinje često simboliziraju ideje, ideologije i moralne vrijednosti. One su likovi i junaci, naratori i ključni akteri priča koje odražavaju ljudska stanja, ponašanja i misli. Često postaju i mnogo više od običnih likova – postavljaju pitanja o istini, smislu i svrsi; o tome što znači biti živo biće.
Danas sve više osvještavamo esencijalnu važnost životinja za opstanak života na planetu. Uočavamo i njihovu terapeutsku ulogu u našim životima te preispitujemo etičnost njihova iskorištavanja u prehrambenoj, farmaceutskoj i kozmetičkoj industriji. Suvremeni čovjek, suočen s posljedicama nekontroliranog iskorištavanja životinja i cijelog ekosustava, postavio je zaštitu ugroženih vrsta kao jedan od svojih imperativa.
Svjesni njihove nezamjenjive uloge u povijesti čovječanstva i umjetnosti, osobito književnosti, te prisutnosti u popularnoj kulturi, ovogodišnju Noć knjige posvećujemo životinjama. Pozivamo vas da zajedno istražimo njihovo mjesto u knjiškim svjetovima te pokušamo otkriti kako su, kroz vjekove, oblikovale naš pogled na svijet, naš odnos prema prirodi i sebi samima.
ZNAČAJNE OBLJETNICE I DJELA
U 2025. godini obilježava se 110 godina od objavljivanja Kafkina Preobražaja, kao i 80 godina od objavljivanja romana Životinjska farma Georgea Orwella. Prisjećamo se i najpoznatijeg liječnika za životinje svih vremena – doktora Dolittlea iz romana Hugha Loftinga, koji je prvi put objavljen prije 105 godina, kao i dječaka Mowglija, junaka iz slavne Knjige o džungli nobelovca Rudyarda Kiplinga, čiji je drugi dio objavljen prije točno 130 godina. Ove se godine navršava i 50. obljetnica kultne knjige Oslobođenje životinja australskog filozofa i bioetičara Petera Singera, u kojoj je popularizirao pojam specizam, tj. diskriminaciju na temelju pripadnosti vrsti.
Popularni psić Snoopy prvi se put pojavio u stripu Peanuts 1950. godine. Stripovi Walta Disneyja krenuli su s izlaženjem 1930., i to s Mickeyjem Mouseom, koji će postati i ostati planetarno popularan do današnjih dana.
Podsjećamo i na ostale knjige koje su pridonijele globalnoj raspravi o odnosu između ljudi i životinja: Bijeli očnjak, Zov divljine (Jack London), Moby Dick (Herman Melville), Crni ljepotan (Anna Sewell), a tu su i suvremeniji naslovi: Pijev život (Yann Martel), Umijeće utrkivanja na kiši (Garth Stein), Marley i ja (John Grogan), Smisao života jednoga psa (W. Bruce Cameron), Fantastični mačak Bob (James Bowen)…
Prisjećamo se i značajnijih djela iz domaćeg kulturnog kruga, poput čuvene Ježeve kućice (Branko Ćopić), ali i naslova iz hrvatske književnosti u kojima životinje zauzimaju istaknuto mjesto: Bijeli jelen (Vladimir Nazor), Mačak Džingiskan i Miki Trasi (Vesna Parun), Pirgo (Anđelka Martić), Divlji konj (Božidar Prosenjak)… Niz nastavite sami.

Medijski kompas u udruzi "Amadea": Predavanje “Uloga i utjecaj influencera”
2025-04-24 10:00 - 12:00 | Udruga za psiho-socijalne potrebe Amadea, Amadea Udruga za psiho socijalne potrebe, Đakovo, Hrvatska, 31400, Croatia (Local Name: Hrvatska)
Udruga za psiho – socijalne potrebe “Amadea” poziva vas na edukativno predavanje koje će se održati 24. travnja 2025. godine u 10:00 sati.
Teme predavanja biti će “Uloga i utjecaj influencera” namijenjeno osobama starijima od 56 godina, te “Digitalno građanstvo” za djelatnike i volontere Udruge koji će nastaviti rad u okviru medijskog opismenjavanja starijih osoba. Voditelj edukacije je prof.dr.sc Danijel Labaš, pročelnik Odjela za komunikologiju na Hrvatskom katoličkom sveučilištu u Zagrebu.
Digitalno građanstvo odnosi se na odgovorno, sigurno i etičko ponašanje u digitalnom okruženju. To uključuje sve načine na koje koristimo internet, društvene mreže, mobilne uređaje, digitalne alate i platforme za komunikaciju, učenje, rad ili zabavu.
Predavanja se održavaju u sklopu programa “Medijski kompas” koji sufinancira Grad Đakovo.

Radionice za obrtnike i poljoprivrednike
2025-04-24 18:00 - 21:00 | Dvorana DVD-a Đakovo, Splitska 21, Đakovo, Hrvatska, 314000, Croatia (Local Name: Hrvatska)
Više informacija možete saznati ovdje.
Foto: Grad Đakovo

20. SALORI – sajam lova, ribolova i turizma
2025-04-25 10:00 - 19:00, 2025-04-26 10:00 - 19:00 | Gospodarski centar Osječko-baranjske županije, Gospodarski centar Osječko-baranjske županije, Osijek, Hrvatska, 31000, Croatia (Local Name: Hrvatska)
U Gospodarskom centru Osječko-baranjske županije od petka, 25. travnja do nedjelje, 27. travnja 2025. godine održat će se SALORI – sajam lova, ribolova i turizma, manifestacija koja svake godine okuplja brojne zaljubljenike u prirodu, tradiciju i aktivan boravak na otvorenom.
Tijekom tri dana posjetitelji će moći razgledati izložbene prostore lovačkih i ribolovnih saveza i društava, upoznati se s najnovijom opremom za lov i ribolov, uživati u okusima tradicionalnih slavonskih specijaliteta te sudjelovati u zanimljivim edukativnim radionicama. Sajam će biti obogaćen i stručnim panelima, predavanjima i praktičnim radionicama vezanima uz lov i ribolov, pružajući posjetiteljima priliku za razmjenu iskustava i učenje od stručnjaka iz tih područja.
Radno vrijeme Sajma je svaki dan od 10 do 19 sati, a ulaznica za sve tri sajamske dana iznosi 5 eura. Djeca do 15 godina Sajam mogu posjetiti besplatno, a za sve posjetitelje osiguran je i besplatan parking.
SALORI je idealna prilika za sve one koji žele iskusiti spoj tradicije, znanja i prirode na jednom mjestu.
Izvor|Foto: Gospodarski centar Osječko-baranjske županije

Molitveno bdjenje za papu Franju u đakovačkoj katedrali
2025-04-25 19:15 - 21:00 | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
U petak, 25. travnja nakon večernje mise u đakovačkoj katedrali u 19.15 održat će se molitveno bdjenje pred Presvetim za papu Franju. Prigodni nagovor imat će dr. Ivica Raguž, profesor na KBF-u u Đakovu.
Foto: Đakovačko-osječka nadbiskupija
